Spider-Man: Far From Home

***Spider-Man: Far From Home*** () je američki naučnofantastični superherojski film iz 2019. godine, reditelja Džona Votsa i nastavak filma *[[Spider-Man: Homecoming]]* iz 2017. godine. Scenario potpisuju Kris Makena i Erik Samers po stripu *[[Spajdermen]]* autora Stena Lija i Stiva Ditka, dok su producenti filma Kevin Fajgi i Ejmi Paskal. Ovo je dvadeset i treći film iz Marvelov filmski univerzum. Naslovnu ulogu tumači Tom Holand, dok su u ostalim ulogama Zendeja, Marisa Tomej, Džejk Džilenhol, Kobi Smalders, Samjuel L. Džekson i Džon Favro. Radnja filma prati Pitera Parkera, koga Nik Fjuri i Misterio regrutuju kako bi se suočio sa Elementalima, dok je na školskom putovanju po Evropi. Pregovori o nastavku filma *Spajdermen: Povratak kući* su počeli u oktobru 2016, a projekat je potvrđen kasnije te godine. Holand, Vots i scenaristi su potvrdili da će učestvovati i na ovom filmu, a Džekson i Džilenhol su se pridružili snimanju 2018. godine. Holand je objavio ime filma pre snimanja, koje je počelo u julu, a film je sniman u Engleskoj, Češkoj, Italiji i Njujorku. Produkcija je završena u oktobru 2018. godine. Film je imao najskuplju marketinšku kampanju za jedan film ikada i pokušao je da izbegne otkrivanje spojlera za film **, pre njegove premijere u aprilu 2019. godine. Film je premijerno prikazan 26. juna 2019. u Holivudu, dok je u američkim bioskopima realizovan 2. jula iste godine. U filmu su pohvaljeni humor, vizuelni efekti i gluma. Zaradio je preko 1,1 milijardi dolara širom sveta, što ga je učinilo prvim filmom o Spajdermenu koji je zaradio preko milijardu dolara, kao i četvrtim najuspešnijim filmom iz 2019. godine. Nastavak, *[[Spider-Man: No Way Home]]*, premijerno je prikazan 2021. godine.

## Radnja

U Ikstenku, Meksiko, Nik Fjuri i Marija Hil istražuju neobične oluju koju je izazvao jedan od Zemljinih Elemenata. Kventin Bek, čovek sa super-moćima, pojavi se i porazi Elementa. U Njujorku, Gradska škola za nauku i tehnologiju započinje ponovo akademsku godinu zbog đaka koji je Tanos izbrisao sa lica Zemlje. Škola organizuje dvonedeljnu ekskurziju u Evropi, što Piteru Parkeru, još uvek duboko potresenom smrću Tonija Starka, daje šansu da uzme pauzu od herojstava i prizna osećanja prema svojoj školskoj drugarici, Em-Džej. Na dobrotvornoj zabavi koju vodi njegova tetka Mej, Hepi Hogan upozori Parkera da će ga kontaktirati Nik Fjuri, bivši direktor Š.I.L.D.-a. Parker odbrusi Hoganu da nije zainteresovan u odlazi kada mediji pomenu Tonija Starka. Parker sa odeljenjem putuje u Veneciju, Italija. Njegov školski drug, Bred, takođe pokazuje zainteresovanost za Em-Džej. Vodeni Element napada Veneciju što u gradu stvara haos. U pomoć dolazi Bek, koji odbija napad stvorenja. Fjuri se na silu sastaje sa Parkerom i daje mu naočare koje je Toni Stark ostavio *svom nasledniku*. Naočare su opremljene sistemom veštačke inteligencije I.D.I.T. koja raspolaže sa velikom paletom informacija, kao i oružjem koje je Stark ostavio na satelitima u Zemljinoj orbiti. Bek tvrdi da su Elementi pobili njegovu porodicu i uništili planetu Multiverzuma na kojoj je on živeo. Parker odbije da se pridruži borbi i bira da nastavi put sa odeljenjem. Fjuri preusmerava Parkerov razred sa puta u Pariz i oni putuju u Prag, gde se očekuje napad vatrenog Elementa. Čudovište se pojavi na Praškom karnevalu, ali ga Bek uz Parkerovu pomoć porazi. Fjuri i Hil pozivaju Parkera na sastanak u Berlin kako bi razmotrili stvaranje novog tima superheroja koji će naslediti Osvetnike. Parker odluči da da Beku I.D.I.T. naočare, smatrajući da ih on više zaslužuje. Ono što Parker ne zna je da Bekova prošlost u Stark Industriji, gde je bio hologramista pre nego je otpušten zbog nestabilnog temperamenta. Bek sada vodi tim bivših Starkovih zaposlenih koji su kivni na Gvozdenog čoveka, koristeći dronove i projektore za sceniranje napada. Em-Džej zaključuje da je Parkerov tajni identitet Spajdermen. Oni nalaze parče polomljenog projektora koji je ostao nakon napada u Pragu što ih dalje navodi na činjenicu da je Bek varalica. Parker putuje u Berlin da se sretne sa Fjurijem. Shvativši da je već u Bekovoj iluziji on se bori protiv nekoliko dronova koji ga napadaju sve dok se Fjuri ne pojavi i savlada Beka. Fjuri pita Parkera za ljude koji znaju za Bekov plan što Parkera navodi da se izlane u još jednoj Bekovoj iluziji. Bek baca Parkera pod voz što ozbiljno povredi Parkera i on završava nesvestan u jednom od vagona. Parker se budi u pritvorskoj ćeliji policijske stanice u Holandiji. Parker beži iz zatvora i zove Hogana u pomoć. Hogan dolazi u Holandiju i otkriva Parkeru da je Stark ostavio postrojenje u kom Parker može sebi kreirati odelo po želji. U Londonu, Bek koristi naočare da napravi najveću do sad iluziju, mešavinu četiri Elementa kako bi ubio Em-Džej i sve potencijalne poznavaoce njegovog plana. Parker uspe da poremeti tok iluzije što natera Beka da pošalje dronove na Parkera. Parker uspe da povrati kontrolu nad I.D.I.T. ujedno porazivši Beka koji umire od posledica napada dronova. Bekov asistent beži sa snimcima dešavanja. Parker se vraća u Njujork gde započinje vezu sa Em-Džej. U završnim scenama: novinar DŽ. Džona Džejmison iz *Dejli Bjugla* objavljuje snimak incidenta u Londonu, gde Bek optužuje Parkera za incident sa dronovima, otkrivajući da je Parker zapravo Spajdermen; Talos, lider Skralsa, i njegova supruga Soren pokazuju svoj pravi oblik nakon što su bili prerušeni u Fjurija i Hilovu Fjuri prima poruku u svemirskom brodu, nakon čega daje naređenje da Skralsi nastave sa svojim poslom.

## Uloge

## Vanjske veze

* 
*